钦定古今图书集成/明伦汇编/闺媛典/第171卷 > 朱洪妻官氏〈吴氏王氏附〉
## 钦定古今图书集成/明伦汇编/闺媛典/第171卷 > 朱洪妻官氏〈吴氏王氏附〉

按《莆田县志》：“官氏，朱洪妻。年未三十，夫没，子兴宗甫
六岁，官抚育成人。娶妇吴氏，名淑婉。吴生子定庆，方
晬，兴宗又没，吴年二十六，与姑共抚庆。越八年而官
氏亡，吴独守长之娶妇王氏，名一静。未几，定庆复夭，
遗腹生子文旺。一静与姑闭门纺绩，教育文旺终身，
三世一节。郡守表其门。”